pythainlp/thai-wiki-dataset-v3 huggingface dataset:
อูโด ลาเทค

อูโด ลาเทค (Udo Lattek 16 มกราคม พ.ศ. 2478 - 31 มกราคม พ.ศ. 2558) เป็นอดีตนักฟุตบอลและผู้จัดการทีมชาวเยอรมัน
เขาเป็นหนึ่งในผู้จัดการทีมที่ประสบความสำเร็จมากที่สุดในประวัติศาสตร์ฟุตบอล ด้วยถ้วยรางวัล 14 ถ้วย และ ยังเป็นผู้จัดการทีมที่ประสบความสำเร็จมากที่สุดในเยอรมัน เขาได้ถ้วยรางวัลจากโบรุสซีอาเมินเชินกลัทบัค และบาร์เซโลนา นอกจากนั้นเขายังเคยบริหารทีมชัลเคอ 04 โบรุสซีอาดอร์ทมุนท์ และแอร์สเทอเอฟเซเคิล์น เขาเป็นผู้จัดการทีมที่เคยได้แชมป์ยุโรปสามรายการหลัก ร่วมกับผู้จัดการทีมชาวอิตาลี จีโอวันนี ตราปาตโตนี
== ชีวิตในวัยเด็ก ==
ลาเทค เกิดในเมืองบอเซมบ์ ปรัสเซียตะวันออก (ปัจจุบันคือเมืองบอซือ ประเทศโปแลนด์) ขณะที่ลาเทคกำลังเตรียมตัวเพื่อเป็นครูนั้น เขาได้เล่นฟุตบอลกับสโมสร SSV Marienheide, ไบเออร์ 04 เลเวอร์คูเซิน และ VfR Wipperfürth ใน พ.ศ. 2505 เขาก็ได้เข้าร่วมสโมสรเฟาเอฟเอลออสนาบรึค ซึ่งเป็นที่ที่เขาเล่นเป็นฤดูกาลแรกในดิวิชั่นที่ 1 (ดิวิชั่นเหนือของโอเบอร์ลีกา)
ต้น พ.ศ. 2508 ลาเทคก็ได้ถูกปล่อยตัวออกมาก่อนเวลาที่กำหนดไว้ในสัญญาเพื่อเข้ารุ่วมในการเป็นผู้ฝึกสอนสำหรับเยาวชนในฟุตบอลทีมชาติเยอรมนีตะวันตก ร่วมกับเดตต์มาร์ คาร์เมอร์ และเป็นหนึ่งในผู้ช่วยโค้ชให้กับเฮลมุต ชอน ทำให้ลาเทคเป็นส่วนหนึ่งในการนำทีมชาติสู่รอบชิงชนะเลิศฟุตบอลโลก 1966
== อ้างอิง ==
บุคคลที่เกิดในปี พ.ศ. 2478
บุคคลที่เสียชีวิตในปี พ.ศ. 2558
กองหน้าฟุตบอล
นักฟุตบอลชาวเยอรมัน
ผู้เล่นในบุนเดิสลีกา
ผู้เล่นไบเออร์ 04 เลเวอร์คูเซิน
ผู้จัดการทีมฟุตบอลชาวเยอรมัน
ผู้จัดการทีมฟุตบอลในลาลิกา
ผู้จัดการทีมฟุตบอลในบุนเดิสลีกา
ผู้จัดการทีมสโมสรฟุตบอลไบเอิร์นมิวนิก
ผู้จัดการทีมสโมสรฟุตบอลบาร์เซโลนา
ผู้จัดการทีมโบรุสซีอาดอร์ทมุนท์
ผู้จัดการทีมสโมสรฟุตบอลชัลเคอ 04
ผู้จัดการทีมโบรุสซีอาเมินเชินกลัทบัค
ผู้จัดการทีมแอร์สเทอ เอ็ฟเซ เคิล์น
ผู้จัดการทีมในชุดชนะเลิศยูฟ่ายูโรปาลีก
ทริสตอง โด

ทริสตอง สมชาย โด (Tristan Somchai Do; 31 มกราคม พ.ศ. 2536) เป็นนักฟุตบอลไทยเชื้อสายฝรั่งเศส ปัจจุบันเล่นให้กับเมืองทอง ยูไนเต็ดในไทยลีก
ทริสตองเป็นหนึ่งในนักฟุตบอลฟุตบอลทีมชาติไทยรุ่นอายุไม่เกิน 23 ปี ที่คว้าเหรียญทองได้ในกีฬาซีเกมส์ 2015 ที่ประเทศสิงคโปร์ โดยยิงประตูให้ทีมชาติในทัวร์นาเมนต์ดังกล่าวได้ 2 ประตู จากตำแหน่งแบ็คขวา
== ประวัติ ==
ทริสตอง โด เกิดเมื่อวันที่ 31 มกราคม พ.ศ. 2536 บิดาชื่อ สมชาย โด เป็นลูกครึ่งไทย-เวียดนาม ส่วนมารดาเป็นชาวฝรั่งเศส ปู่ของทริสตองอพยพมาจากประเทศเวียดนามสู่ไทยตั้งแต่ยังเด็ก ก่อนจะย้ายครอบครัวไปยังปารีส ประเทศฝรั่งเศสในเวลาต่อมา
== การเล่นทีมชาติ ==
ทริสตอง โด สามารถเลือกเล่นให้กับทีมชาติได้ถึง 3 ชาติ คือทีมชาติฝรั่งเศส, ทีมชาติเวียดนาม และทีมชาติไทย ในที่สุดทริสตองก็เลือกเล่นให้กับทีมชาติไทย โดยติดทีมชาติจากทีมชาติไทยชุดซีเกมส์ ภายใต้การคุมทีมของโชคทวี พรหมรัตน์ ในการแข่งขันกีฬาซีเกมส์ 2015 ที่ประเทศสิงคโปร์ โดยในการแข่งขันซีเกมส์ 2015 ทริสตองที่เล่นในตำแหน่งแบ็คขวา สามารถขึ้นมายิงได้ 2 ประตูในนัดที่แข่งกับทีมชาติบรูไนและทีมชาติเวียดนาม โดยเขามีส่วนสำคัญช่วยให้ทีมชาติไทยชุดซีเกมส์คว้าเหรียญทองไปครองได้สำเร็จ
เดือนกันยายน พ.ศ. 2558 ทริสตอง โด ถูกเรียกตัวให้ลงเล่นทีมชาติไทยชุดใหญ่เป็นครั้งแรก โดยเขาได้ลงเล่นให้กับทีมชาติไทยชุดใหญ่นัดแรกในการแข่งขันกระชับมิตรกับทีมชาติอัฟกานิสถาน เมื่อวันที่ 3 กันยายน พ.ศ. 2558 ที่ราชมังคลากีฬาสถาน โดยสามารถพาทีมชาติไทยชนะไป 2–0 ก่อนจะได้ลงเล่นในฟุตบอลโลก 2018 รอบคัดเลือก โซนเอเชีย รอบที่ 2 กลุ่ม เอฟ โดยเริ่มนัดแรกในการแข่งขันกับทีมชาติอิรัก จบเกมเสมอกันที่ 2–2 แบ่งแต้มกันไปทีมละ 1 คะแนน
== เกียรติประวัติ ==
ทีมชาติไทย
ฟุตบอลชิงแชมป์แห่งชาติอาเซียน: 2563
== อ้างอิง ==
==แหล่งข้อมูลอื่น==
Profile at Soccerway
ชาวไทยเชื้อสายฝรั่งเศส
ชาวไทยเชื้อสายเวียดนาม
ผู้เล่นสโมสรฟุตบอลเมืองทอง ยูไนเต็ด
ผู้เล่นสโมสรฟุตบอลแบงค็อก ยูไนเต็ด
ผู้เล่นในไทยลีก
นักฟุตบอลทีมชาติไทย
นักฟุตบอลชาวไทย
ผู้เล่นในเอเชียนคัพ 2019
เอร์เนสโต อมันเตกี ภูมิภา

เอร์เนสโต อมันเตกี ภูมิภา (; เกิดวันที่ 16 เมษายน พ.ศ. 2533) เป็นนักฟุตบอลอาชีพชาวไทยเชื้อสายสเปน เล่นในตำแหน่งแบ็กซ้าย ล่าสุดเขาได้ลงเล่นให้กับโปลิศ เทโร ในไทยลีก และทีมชาติไทย
==สโมสรอาชีพ==
เอร์เนสโต อมันเตกี ภูมิภาเกิดที่เมืองโอบิเอโด แคว้นอัสตูเรียส พ่อเป็นชาวสเปนและแม่เป็นชาวไทย อมันเตกีเล่นฟุตบอลเยาวชนในเมืองท้องถิ่นโอบิเอโด เปิดตัวกับทีมเป็นครั้งแรกในเดือนตุลาคมปี 2009 ในลีกเซกุนดาดิบิซิออน เบ แข่งขันกับเซเป กาเซเรญโญ
อมันเตกีเซ็นสัญญากับทีมบุรีรัมย์ ยูไนเต็ดในไทยพรีเมียร์ลีก เมื่อวันที่ 23 มิถุนายน 2013 และหลังจากนั้นย้ายไปทีมเพื่อนร่วมลีกอาร์มี่ ยูไนเต็ดในปี 2014
==สถิติ==
==อ้างอิง==
==แหล่งข้อมูลอื่น==
BDFutbolme profile
Futbolme profile 
บุคคลที่ยังมีชีวิตอยู่
บุคคลที่เกิดในปี พ.ศ. 2533
บุคคลจากโอบิเอโด
นักฟุตบอลชาวไทย
นักฟุตบอลทีมชาติไทย
ชาวไทยเชื้อสายสเปน
ผู้เล่นในไทยลีก
นักฟุตบอลชาวสเปน
ผู้เล่นสโมสรฟุตบอลบุรีรัมย์ ยูไนเต็ด
ผู้เล่นสโมสรฟุตบอลอาร์มี่ ยูไนเต็ด
ผู้เล่นสโมสรฟุตบอลการท่าเรือ
ผู้เล่นสโมสรฟุตบอลเมืองทอง ยูไนเต็ด
ผู้เล่นสโมสรฟุตบอลบีจี ปทุม ยูไนเต็ด
ผู้เล่นสโมสรฟุตบอลโปลิศ เทโร
ต้นรักริมรั้ว (เพลง)

"ต้นรักริมรั้ว" เป็นเพลงประกอบละครโทรทัศน์เรื่อง ต้นรักริมรั้ว ทางสถานีโทรทัศน์ไทยทีวีสีช่อง 3 ขับร้องโดย พิจิกา ประพันธ์เนื้อร้องโดย มณฑวรรณ ศรีวิเชียร ประพันธ์แต่งทำนองและเรียบเรียงโดย บุรินทร์ สุภัครพงษ์กุล ออกจำหน่ายในวันที่ 6 กันยายน พ.ศ. 2556
เนื้อหาพูดถึงอารมณ์ของหญิงสาวที่สับสนกับ­ความรู้สึกของตัวเอง เมื่อค้นพบว่ารักคนที่ไม่เคยคิดมาก่อนว่าจ­ะรัก เปรียบเหมือนการเดินผ่านสวนดอกไม้ที่หน้าบ­้านตัวเองทุกวัน แต่เพิ่งได้สังเกตเห็นว่ามันสวยงามแค่ไหน
บางช่วงบางตอนของเพลงนี้ พิจิกาใช้เทคนิคการร้องเดียวกันกับที่ Julie Andrews ใช้ในการร้องประกอบภาพยนตร์เรื่อง Sound of Music นั่นคือเปล่งเสียงเหมือนการพูดลงไปในท่วงท­ำนอง ซึ่งช่วยเติมเสน่ห์ให้กับเพลงได้มากทีเดีย­ว ภาพรวมของเพลงนี้เป็นแนวดนตรี Pop urban sound ใส ๆ และทันสมัย ให้อารมณ์ Feel good ตั้งแต่เสียงผิวปากในช่วงอินโทร และยังตามมาหยอกล้อกับอะคูสติกกีตาร์ในช่ว­งโซโล และในตอนจบของเพลง ที่เติมรายละเอียดของเครื่องดนตรีเข้ามาอี­กเพียบ
==การตอบรับ==
เพลง "ต้นรักริมรั้ว" ได้อันดับ 2 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 5 ประจำวันที่ 23 กันยายน พ.ศ. 2556 ได้อันดับ 3 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100 ประจำวันที่ 28 กันยายน พ.ศ. 2556
===ชาร์ต===
{|class="wikitable"
!align="left"|ชาร์ต (พ.ศ. 2556)
!align="center"|อันดับสูงสุด
|-
| align = "left"| จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 5
| align = "center"| 2
|-
| align = "left"| จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100
| align = "center"| 3
|-
|}
==อ้างอิง==
เพลงไทยสากล
เพลงป็อปไทย
เพลงของพิจิกา
เพลงในปี พ.ศ. 2556
ซิงเกิลในปี พ.ศ. 2556
ซิงเกิลในสังกัดสนามหลวงมิวสิก
ซิงเกิลในสังกัดจีเอ็มเอ็ม แกรมมี่
เลิฟออร์น็อต

"Love or not" เป็นเพลงประกอบละครโทรทัศน์เรื่อง คุณสามี(กำมะลอ)ที่รัก ทางช่อง 3 ขับร้องโดย พิจิกา และ ณรงค์วิทย์ เตชะธนะวัฒน์ ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองโดย เชษฐา ยารสเอก และเรียบเรียงโดย Banana Boat ออกจำหน่ายในวันที่ 12 ธันวาคม พ.ศ. 2555 โดยเนื้อหาเพลงเล่าถึงมุมมองความรักของพระเอก­และนางเอก ที่มีทั้งความเหมือนและความแตกต่างกัน เป็นเพราะความหลังเกี่ยวกับความรักที่ต่าง­คนต่างพบเจอมา ทำให้เกิดความรู้สึกลังเลไม่แน่ใจกับการเร­ิ่มต้นรักครั้งใหม่
==การตอบรับ==
เพลง "Love or not" ได้คว้าอันดับ 17 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดในไอทูนส์ ประจำวันที่ 26 มกราคม พ.ศ. 2556
===ชาร์ต===
{|class="wikitable"
!align="left"|ชาร์ต (พ.ศ. 2556)
!align="center"|อันดับสูงสุด
|-
| align = "left"| ไอทูนส์สโตร์ไทยแลนด์ ท็อปชาร์ต
| align = "center"| 17
|-
|}
==อ้างอิง==
เพลงไทยสากล
เพลงป็อปไทย
เพลงของพิจิกา
เพลงในปี พ.ศ. 2555
ซิงเกิลในปี พ.ศ. 2555
เพลงที่ประพันธ์คำร้องโดยณรงค์วิทย์ เตชะธนะวัฒน์
ซิงเกิลในสังกัดสนามหลวงมิวสิก
ซิงเกิลในสังกัดจีเอ็มเอ็ม แกรมมี่
แมดทาวน์

แมดทาวน์ (Madtown; 매드타운) เป็นกลุ่มบอยแบนด์ในแนวเคป๊อปและป๊อปแดนซ์ ปัจจุบันอยู่ในสังกัดความดูแลของค่าย J. Tune Camp ซึ่งเคยผลิตศิลปินดีๆอย่าง MBLAQ  โดยเปิดตัวด้วยสมาชิก 7 คน คือ มูส, แดวอน, อีกอน, โจทา, ฮอจุน, บัฟฟี่ และ โฮ ในปี 2014 ด้วยมินิอัลบัม และเพลงไตเติลอย่าง Yolo ซึ่งมูสและบัฟฟี่เคยเปิดตัวในยูนิต Pro C ในปี 2013 ก่อนเดบิวต์ในปี 2014 และยุบวงเมื่อเดือนตุลาคม 2017 หลังจากสมาชิกทุกคนไม่ต่อสัญญากับต้นสังกัด
==สมาชิก==
มูส (Moos; 무스)
แดวอน (Daewon; 대원)
อีกอน (Lee Geon; 이건)/ อีอู (Lee Woo; 이우)
โจทา (Jota; 조타)
ฮอจุน (Heo Jun; 허준)
บัฟฟี่ (Buffy; 버피)
โฮ (H.O; 호)
== ผลงานเพลง ==
=== อีพี ===
=== ซิงเกิลอัลบั้ม ===
=== ความร่วมมือ ===
=== ซาวด์แทร็ก ===
==ผลงานการแสดง==
=== มิวสิกวิดีโอ ===
==อ้างอิง==
==แหล่งข้อมูลอื่น==
บอยแบนด์เกาหลีใต้
กลุ่มดนตรีเคป็อป
กลุ่มดนตรีที่ก่อตั้งในปี พ.ศ. 2557
กลุ่มดนตรีจากโซล
ปริศนาสมบัติอัจฉริยะ ตอน หนึ่งโน้ตมรณะ

ปริศนาสมบัติอัจฉริยะ ตอน หนึ่งโน้ตมรณะ เป็นนวนิยายเล่มที่สองในชุดปริศนาสมบัติอัจฉริยะ ประพันธ์โดยกอร์ดอน คอร์แมน ตีพิมพ์ครั้งแรกในสหรัฐอเมริกาเมื่อวันที่ 2 ธันวาคม พ.ศ. 2551 โดยสำนักพิมพ์สกอลาสติก เนื้อเรื่องดำนานต่อจากการตามล่าคำไขปริศนาในปริศนาสมบัติอัจฉริยะ ตอน ผจญค่ายกลกระดูก  สองพี่น้องกำพร้า เอมี่และแดน ต้องเดินทางต่อไปยังกรุงเวียนนา ออสเตรีย  เพื่อตามล่าคำไขปริศนาเกี่ยวกับโวล์ฟกัง อะมาเดอุส โมซาร์ท
== เรื่องย่อ ==
กล่าวถึงการผจญภัยของสองพี่น้องคาฮิลล์ในเวียนนา และเวนิส เพื่อตามหาคำไขปริศนาที่โมซาร์ทและพี่สาวเก็บไว้ ทั้งสามค้นพบสามหน้าที่หายไปจากสมุดบันทึกของแนนเนิร์ลพี่สาวของโมซาร์ท ซึ่งแท้จริงแล้วแนนเนิร์ลเองมีพรสวรรค์ทางด้านดนตรีไม่แพ้น้องชาย แต่ด้วยความเป็นหญิงจึงถูกกีดกัน สมุดบันทึกของแนนเนิร์ลเขียนไว้ว่าโมซาร์ทสั่งซื้อสินค้าจำนวนมากจากฟิเดลิโอ รัคโค่ และยังค้นพบอีกว่าแท้จริงแล้วประโยคของพระนางมารี อังตัวเนตที่พูดกับชาวนาว่าให้ไปกินเค้กแทนนั้น จริง ๆ แล้วพระนางใช้คำว่า "gataux" (กาโต้) แทนคำว่าเค้ก ซึ่งเมื่อตัดตัวอักษรภาษาอังกฤษที่แทนด้วยตัวโน้ตออกแล้ว (C D E F G A B) ก็จะได้คำว่า TU ซึ่งเป็นสัญลักษณ์ธาตุของทังสเตนนั่นเอง คำไขปริศนาที่สามคือ "ทังสเตน"
== ดูเพิ่ม ==
ตัวละครในปริศนาสมบัติอัจฉริยะ
== แหล่งข้อมูลอื่น ==
เว็บไซต์ทางการของปริศนาสมบัติอัจฉริยะ ประเทศไทย 
เว็บไซต์ทางการของปริศนาสมบติอัจฉริยะ 
เว็บไซต์ทางการของ Scholastic เกี่ยวกับปริศนาสมบัติอัจฉริยะ
เว็บไซต์ทางการของริก ไรออร์แดน เกี่ยวกับปริศนาสมบัติอัจฉริยะ 
== อ้างอิง ==
วรรณกรรมในปี พ.ศ. 2551
พีรพงศ์ พิชิตโชติรัตน์

พีรพงศ์ พิชิตโชติรัตน์ (Peerapong Pichitchotirat} เป็นอดีตนักฟุตบอลชาวไทย ปัจจุบันเป็นเป็นทีมชุดใหญ่ผู้ฝึกสอนกับบีจี ปทุม ยูไนเต็ด ในไทยลีก  เคยเล่นให้ธนาคารกรุงไทย เอฟซี ในเอเอฟซีแชมเปียนส์ลีก รอบแบ่งกลุ่มเมื่อปี 2008 และบีจี ปทุม ยูไนเต็ด
==เกียรติประวัติ==
บีจี ปทุม ยูไนเต็ด/บางกอกกล๊าส
ไทยลีกชนะเลิศ: 2020–21
ไทยเอฟเอคัพ ชนะเลิศ(1) : 2014
::::รองชนะเลิศ (1): 2013
ควีนสคัพ ชนะเลิศ (1): 2010
ไทย ซูเปอร์คัพ รองชนะเลิศ (1): 2009
สิงคโปร์คัพ ชนะเลิศ (1): 2010
:::: รองชนะเลิศ (1): 2009
เชียงราย ยูไนเต็ด
ไทยลีก ชนะเลิศ: 2019
== อ้างอิง ==
นักฟุตบอลชาวไทย
ผู้เล่นในไทยลีก
ผู้เล่นสโมสรฟุตบอลบีจี ปทุม ยูไนเต็ด
ผู้เล่นสโมสรฟุตบอลนครปฐม ยูไนเต็ด
ผู้เล่นสโมสรฟุตบอลเชียงราย ยูไนเต็ด
ฟูจิง

ฟูจิง  หรือ ฟูฮะกุ  หรือ คะเซะโนะกะมิ ( "วายุเทพ") เป็นเทพเจ้าแห่งสายลมตามคติลัทธิชินโตของญี่ปุ่น ปรากฏใน โคจิกิ (古事記) ว่าถือกำเนิดมาจากเทพอิซะนะมิ
ฟูจิง มีดวงหน้าคล้ายจิ้งจกแต่มีร่างกายเหมือนมนุษย์ มีผิวกายสีแดงและน้ำตาล ทรงศิราภรณ์หนังเสือดาว และแบกถุงใส่ลมขนาดใหญ่ไว้บนบ่า
ในงานจิตรกรรมของญี่ปุ่น มักปรากฏภาพ ฟูจิง กับไรจิง (雷神) ซึ่งเป็นอัสนีเทพคู่กัน
== ประวัติ ==

สันนิษฐานว่าคติวายุเทพของญี่ปุ่นนี้อาจเกิดมาจากมรดกการแลกเปลี่ยนทางวัฒนธรรมบนเส้นทางสายไหม จากการที่กรีซเข้าปกครองเอเชียกลางและอินเดีย และเผยแผ่ความเชื่อเทพเจ้ากรีกเข้ามา เทพบอเรียส (Boreas) ของกรีก ได้กลายเป็น เทพวาร์โด (Wardo) ในคติพุทธแบบกรีก คติวายุเทพดังกล่าวได้แผ่มายังประเทศจีนก่อนเข้ามายังญี่ปุ่น กลายเป็น ฟูจิง วายุเทพของญี่ปุ่นในเวลาต่อมา
== อ้างอิง ==
== แหล่งข้อมูลอื่น ==
เทพเจ้าญี่ปุ่น
เฟิสต์คะเนเดียนเพลซ

เฟิสต์คะเนเดียนเพลซ (First Canadian Place) หรือในชื่อเดิมคือ อาคารเฟิสต์แบงก์ คือตึกระฟ้าในเขตธุรกิจของเมืองโทรอนโต รัฐออนแทรีโอ ประเทศแคนาดา ระหว่างมุมถนนคิงกับถนนเบย์ อาคารเป็นที่ตั้งของสำนักงานใหญ่ของธนาคารมอนทรีออลที่ดำเนินการในเมืองโทรอนโต มีความสูง 298 เมตร (978 ฟุต) เฟิสต์คะเนเดียนเพลซเป็นตึกที่สูงที่สุดในแคนาดา และสูงที่สุดอันดับที่ 15 ในทวีปอเมริกาเหนือจากความสูงถึงเสาอากาศ แต่หากนับจากหลังคาตึกจะมีความสูงอันดับที่ 9 ปัจจุบันมีความสูงอันดับที่ 95 ของโลก นอกจากนี้ยังเป็นอาคารโครงสร้างอิสระ (นับหอคอยด้วย) จะมีความสูงอันดับ 3 ของประเทศแคนาดา ตามหลังซีเอ็นทาวเวอร์ และปล่องไฟอินโค (Inco Superstack) เจ้าของอาคารคือ บริษัท บรุกฟีลด์ออฟฟิซพรอเพอร์ตีส์ รวมกับอาคารเอกซ์เชนจ์ทาวเวอร์ที่อยู่ใกล้เคียง
==ดูเพิ่ม==
ตึกระฟ้า
รายชื่อตึกที่สูงที่สุดในโลก
==อ้างอิง==
สิ่งก่อสร้างตั้งแต่ พ.ศ. 2518
สิ่งก่อสร้างในโทรอนโต (รัฐออนแทรีโอ)
ตึกระฟ้าในแคนาดา
กางหลวง

กางหลวง  ภาษากะเหรี่ยงเรียกปือ เป็นไม้ยืนต้น ลำต้นสีเทา มีรอยย่น ใบประกอบ มีหูใบ เปลือกต้นถากเป็นขุยแล้วแช่น้ำให้เกิดฟอง ใช้แทนสบู่หรือสระผม ช่วยให้ผมนุ่ม
== อ้างอิง ==
ขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่271 หน้า ดูฉบับเต็ม 
==แหล่งข้อมูลอื่น==
http://www.worldagroforestry.org/sea/products/afdbases/af/asp/SpeciesInfo.asp?SpID=1787#Identity 
http://plants.usda.gov/java/profile?symbol=ALCH2
http://www.flowersofindia.net/catalog/slides/Chinese%20Albizia.html
วงศ์ย่อยสีเสียด
แบะหมึ่งตง

แบะหมึ่งตงในภาษาจีนแต้จิ๋วหรือม่ายเหมินตงในภาษาจีนกลาง  อยู่ในวงศ์ Asparagaceae เป็นพืชท้องถิ่นในจีน ญี่ปุ่น อินเดีย  เวียดนาม รากภายนอกสีเหลืองอมขาว โค้งงอ และมีรอยเหี่ยวย่นเห็นได้ชัด  ในตำรายาจีน รากใช้เป็นยาแก้ไอ
==รวมภาพ==
Image:Ophiopogon japonicus1.jpg|
Image:Ophiopogon japonicus (Silver dragon).JPG|
Ophiopogon japonicus3.jpg
== อ้างอิง ==
ภาสกิจ วัณณาวิบูล. รู้เลือกรู้ใช้ 100 ยาจีน. กทม. ทองเกษม. 2555
วงศ์หน่อไม้ฝรั่ง
สมุนไพรจีน
คำและวลีภาษาแต้จิ๋ว
ชวนหวงป้อ

ชวนหวงป้อ  อยู่ในวงศ์ Rutaceae เป็นพืชสำคัญที่เป็นที่มาของยาจีนที่เรียกหวงป้อ ( หรือ 黄檗) ในภาษาจีนกลางหรือ อึ่งแปะ ในภาษาจีนแต้จิ๋ว เปลือกนอกเหลืองอมน้ำตาล เนื้อในสีเหลืองเข้ม
== อ้างอิง ==
ภาสกิจ วัณณาวิบูล. รู้เลือกรู้ใช้ 100 ยาจีน. กทม. ทองเกษม. 2555
==แหล่งข้อมูลอื่น==
Phellodendron amurense 
PLANTS Profile for Phellodendron amurense (Amur corktree) | USDA PLANTS
Cortex Phellodendron
วงศ์ส้ม
สมุนไพรจีน
กวนหวงป้อ

กวนหวงป้อ  อยู่ในวงศ์ ([:en:|Rutaceae]) เป็นพืชที่ให้ยาจีนที่เรียก หวงป้อ ในภาษาจีนกลาง หรือ อึ่งแปะ ในภาษาจีนแต้จิ๋ว เปลือกนอกเหลืองอมน้ำตาล เนื้อในสีเหลืองเข้ม ในพืชนี้มีสารออกฤทธิ์ที่สำคัญคือ 3-acetyl-3,4-dihydro-5,6-dimethoxy-1H-2-benzopyran-1-one
== อ้างอิง ==
ภาสกิจ วัณณาวิบูล. รู้เลือกรู้ใช้ 100 ยาจีน. กทม. ทองเกษม. 2555
วงศ์ส้ม
สมุนไพรจีน
ส้มป่อย

ส้มป่อย  อยู่ในวงศ์ Fabaceae วงศ์ย่อย Mimosoideae ภาษากะเหรี่ยงเรียกเบ๊อะฉี่สะหรือพีจีสะ เป็นไม้พุ่มรอเลื้อย มีหนามแข็ง ลำต้นและกิ่งอ่อนมีขนสีน้ำตาลปกคลุม ปลายใบเป็นติ่งหนามแหลมอ่อนโค้ง ใบประกอบ มีหูใบ ใบย่อยไม่มีก้านใบ ดอกช่อแบบกระจุก ออกตามซอกใบและปลายกิ่ง ดอกย่อยขนาดเล็ก เป็นดอกสมบูรณ์เพศ กลีบเลี้ยงรูปถ้วยสีแดง กลีบดอกเป็นหลอดสีขาว เกสรตัวผู้จำนวนมากติดกับกลีบดอก มี 5 มัด ก้านชูสีขาว ผลเป็นฝักรูปขอบขนาน แบน หนา เมื่อแห้งผิวย่น ขรุขระมาก
ฝักอ่อนและใบอ่อนมีรสเปรี้ยว ชาวกะเหรี่ยงนำไปประกอบอาหาร ฝักแก่ตากให้แห้ง ต้มกับขมิ้นใช้สระผม ใบใช้เป็นส่วนประกอบในการย้อมผ้า ในฝักมีสารกลุ่มซาโปนินหลายชนิด ทำให้เกิดฟองเมื่อนำฝักส้มป่อยตีกับน้ำ รากใช้เป็นยาแก้ไข้ ใช้เป็นยาขับเสมหะ แก้บิด


== อ้างอิง ==
อาเคเชีย
สมุนไพร
พืชที่รับประทานได้
พืชที่ใช้ในอายุรเวท
อะบู เรฮัน อัลบิรูนี

อะบู อัลเรฮัน มุฮัมมัด อิบน์ อะหมัด อัลบิรูนี (Abū al-Rayhān Muhammad ibn Ahmad al-Bīrūnī; 4/5 กันยายน ค.ศ. 973 – 13 ธันวาคม ค.ศ. 1048) หรือ อัลบิรูนี เป็นนักวิทยาศาสตร์ นักคณิตศาสตร์และนักดาราศาสตร์ชาวมุสลิมเปอร์เซีย เป็นผู้หนึ่งที่มีความรู้ในหลายแขนงเช่น ฟิสิกส์ ประวัติศาสตร์และภาษาศาสตร์ อัลบิรูนีใช้ชีวิตส่วนใหญ่อยู่ในจักรวรรดิกาสนาวิยะห์ (อยู่ในเอเชียกลางปัจจุบัน) ในปี ค.ศ. 1017 อัลบิรูนีเดินทางไปอินเดียและแต่งตำรา Tarikh Al-Hind (ประวัติศาสตร์ของอินเดีย) ซึ่งทำให้เขาได้รับยกย่องให้เป็น "บิดาแห่งภารตวิทยา" นอกจากนี้ อัลบิรูนียังมีผลงานด้านยีออเดซีอีกด้วย
ต่อมาชื่อของอัลบิรูนีได้รับเกียรติให้นำไปตั้งเป็นชื่อแอ่งดวงจันทร์ ในปี ค.ศ. 2012 กูเกิล ดูเดิลได้ฉลองวันเกิดครบรอบ 1,039 ปีให้แก่เขา
== อ้างอิง ==
== แหล่งข้อมูลอื่น ==
นักวิทยาศาสตร์มุสลิม
นักคณิตศาสตร์
นักวิทยาศาสตร์
นักดาราศาสตร์
อาเลกซันเดรอาเอสคาเต

อาเลกซันเดรอาเอสคาเต (Alexandria Eschate, Alexandria Eskhata; Ἀλεξάνδρεια Ἐσχάτη, Αλεχάνδρεια Ἐσχάτα|Alexandria Eschata; Alexandria Ultima; แปลว่า "อะเล็กซานเดรียที่อยู่ไกลที่สุด) เป็นเมืองโบราณ สถาปนาโดยอเล็กซานเดอร์มหาราช ในปีที่ 329 ก่อนคริสตกาล เพื่อใช้เป็นฐานทัพทางเหนือสุดของเอเชียกลาง อะเล็กซานเดรียเอสคาเทตั้งอยู่ทางตะวันตกเฉียงใต้ของหุบเขาฟาร์ฆอนา ริมฝั่งแม่น้ำจาซาร์เทส (ซีร์ดาร์ยา) ในเขตประเทศทาจิกิสถานปัจจุบัน พระเจ้าอเล็กซานเดอร์มหาราชทรงบัญชาให้ก่อกำแพงป้องกันสูง 6 กิโลเมตร โดยใช้เวลายี่สิบวัน และทรงให้เหล่าทหารผ่านศึกที่บาดเจ็บอยู่ที่นี่
== อ้างอิง ==
ราชวงศ์ฮั่น
ฉันจะกอด

"ฉันจะกอด (Hug) " เป็นซิงเกิลของลุลา ในปี พ.ศ. 2555 ในอัลบั้ม Spring ประพันธ์เนื้อร้อง-แต่งทำนอง และเรียบเรียงโดย โตน โซฟา มิวสิกวิดีโอนี้เผยแพร่ครั้งแรกในยูทูบวันที่ 4 กันยายน พ.ศ. 2555
มิวสิกวิดีโอกำกับโดย Tanistroe ผู้กำกับโฆษณาดีกรีนิวยอร์ก ที่ฝากผลงานเท่ ๆ อย่างมิวสิกวีดีโอเพลง ความรักฉันหายไป (Lost Love) ของพิจิกา และอีกมากมาย นำเสนอเรื่องราวความรัก ระหว่างชายจากต่างถิ่นที่กำลังนึกคิดถึงวั­นที่เขาตกหลุมรักผู้หญิงคนหนึ่ง และนี่คือเรื่องราวของวินาทีของรักแท้แรกพ­บ วินาทีที่พวกเขารู้ว่า นี่แหละคือสิ่งที่ชีวิตพวกเขาต้องการ ชายคนนี้ตัดสินใจออกเดินทาง วิ่งกลับไปเพื่อพบเธออีกครั้ง เขาวิ่งกลับไปเพื่อจะไปแสดงความรักกับเธอผ­ู้นั้น ด้วยภาษากาย คือการกอดเพื่อสื่อสารกับเธอ ในขณะเดียวกันนั้นเอง เธอคนนั้นก็กำลังย้อนเวลาตัวเองกลับไปเพื่­อเจอเขาอีกครั้ง ภาพสิ่งที่เกิดขึ้นวิ่งย้อนกลับหลัง Revert กลับในช่วงเวลาที่เธอเจอเค้า สิ่งที่เธอต้องการคือ"กอด" และได้ถ่ายทำกันตั้งแต่เช้าตร­ู่ก่อนพระอาทิตย์ขึ้น ที่เหมืองหินอ่อน จังหวัดสระบุรี ซึ่งเป็นบรรยากาศที่สวยแปลกตา ทั้งภูเขาหินตัดเป็นทรงเลขาคณิต น้ำสีเขียวอ่อน เขาสีเทา
== การตอบรับ ==
เพลง "ฉันจะกอด (Hug) " ได้อันดับสูงสุดที่ 35 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 18 พฤศจิกายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
=== ชาร์ต ===
{|class="wikitable"
!align="left"|ชาร์ต (พ.ศ. 2555)
!align="center"|อันดับสูงสุด
|-
| align = "left"| ซี้ดเอฟเอ็ม ชาร์ตท็อป 20
| align = "center"| 17
|-
| align = "left"| 95.5 เอฟเอ็ม เวอร์จิ้นฮิตซ์ ชาร์ตท็อป 40
| align = "center"| 35
|-
|}
== อ้างอิง ==
เพลงไทยสากล
เพลงป็อปไทย
ซิงเกิลในปี พ.ศ. 2555
เพลงในปี พ.ศ. 2555
ซิงเกิลในสังกัดสนามหลวงมิวสิก
ซิงเกิลในสังกัดจีเอ็มเอ็ม แกรมมี่
เพลงที่ประพันธ์คำร้องโดยจักรธร ขจรไชยกูล
เพลงของลุลา
ที่สุดในโลก (เพลงอินสติงต์)

"ที่สุดในโลก" เป็นซิงเกิลที่ 3 ของวงดนตรีอินสติงต์ จากอัลบั้ม Endless และมีลุลา ร่วมร้อง ประพันธ์เนื้อร้องและทำนองโดย ปรียวิศว์ นิลจุลกะ และเรียบเรียงโดย อนุกานต์ จันทร์อุไร ออกจำหน่ายครั้งแรกเมื่อวันที่ 1 กุมภาพันธ์ พ.ศ. 2555
มิวสิกวีดิโอเพลง "ที่สุดในโลก" กำกับโดย ต๋อม-ณัฐพล มุขขันธ์ เนื้อหาเพลงสื่อออกจะยียวนกวนประสาทตามประสาพ่อแง่แม่งอน  คู่พระ-นางเอ็มวี “แอม-เจสซี่” ในงานแต่งงานไว้กลางหุบเขาที่ อ.สวนผึ้ง จ.ราชบุรี ที่อลังการ ขนเครื่องดนตรีของวงไปครบชุด เสื้อผ้าหน้าผมคู่บ่าวสาวไม่มีบกพร่อง ซุ้มดอกไม้รูปหัวใจ รถกระป๋องประดับลูกโป่งสีชมพูหวานแหวว เอ็กซ์ตร้าอีกกว่า 100 ชีวิต ฯลฯ คู่บ่าวสาวงอนกันในงานแต่ง เจ้าสาวขับรถหนีในขณะที่เจ้าบ่าวต้องขี่รถจักรยานตามง้อไปเรื่องตามถนนลาดยางและถนนดินที่ฝุ่นคลุ้งตลบ ผ่านไร่องุ่น จนไปจบที่งานแต่ง
==ชาร์ต==
{|class="wikitable"
!align="left"|ชาร์ต (พ.ศ. 2555)
!align="center"|อันดับสูงสุด
|-
|align="left"|Gift Top Chart Top 20
|align="center"|16
|-
|}
==อ้างอิง==
เพลงไทยสากล
ซิงเกิลในสังกัดจีนี่เรคคอร์ดส
ซิงเกิลในสังกัดจีเอ็มเอ็ม แกรมมี่
เพลงของอินสติงต์
เพลงของลุลา
เพลงที่ประพันธ์คำร้องโดยปรียวิศว์ นิลจุลกะ
เพลงในปี พ.ศ. 2557
ซิงเกิลในปี พ.ศ. 2557
เพลงป็อปร็อกไทย
น็อตอะแบดธิง

"น็อตอะแบดธิง" (Not a Bad Thing) เป็นเพลงที่บันทึกเสียงโดย นักร้องชาวอเมริกัน จัสติน ทิมเบอร์เลก สำหรับสตูดิโออัลบั้มที่ 4 เดอะ 20/20 เอ็กซ์พีเรียนซ์ – 2 ออฟ 2 ในปี ค.ศ. 2013 ประพันธ์คำร้องและผลิตโดยทิมเบอร์เลก ทิโมธี "ทิมบาแลนด์" มอสลีย์ และ เจโรม "เจ-ร็อก" ฮาร์มอน เขียนเพิ่มเติมโดย เจมส์ ฟอนต์เลรอย ออกจำหน่ายให้ดาวน์โหลดเป็นซิงเกิลที่ 3 ของอัลบั้มในวันที่ 24 กุมภาพันธ์ ค.ศ. 2014 และออกอากาศทางวิทยุร่วมสมัยในวันที่ 25 กุมภาพันธ์ เพลงเป็นบัลลาดป็อปจังหวะปานกลาง ใช้กีตาร์อะคูสติก มีเนื้อร้องกล่าวถึงความหมายของความรัก
"น็อตอะแบดธิง" ได้รับคำวิจารณ์ด้านบวก มีนักวิจารณ์ร่วมสมัยการผลิตเพลงและเนื้อร้องว่าทำให้นึกย้อนไปถึงผลงานของอดีตบอยแบนด์ เอ็นซิงก์ มิวสิกวิดีโอออกอากาศครั้งแรกในรายการ ดิเอลเล็นดีเจนเนเรสโชว์ ในวันที่ 20 มีนาคม ค.ศ. 2014 มิวสิกวิดีโอเป็นสารคดีขนาดเล็กเล่าเรื่องราวของนักถ่ายทำภาพยนตร์ 2 คนกำลังมองหาคู่รักที่หมั้นกันวันที่ 12 มกราคม ค.ศ. 2014 ขณะมุ่งหน้าไปนครนิวยอร์กบนรถไฟลองไอส์แลนด์เรลโรด และผู้ชายได้ขอคนรักแต่งงานและเพลง "น็อตอะแบดธิง" ทิมเบอร์เลกแสดงเพลงในรายการเดอะทูไนต์โชว์สตาร์ริงจิมมี แฟลลอน และในทัวร์คอนเสิร์ต เดอะ 20/20 เอ็กซ์พีเรียนซ์เวิลด์ทัวร์ เพลงขึ้นสิบอันดับแรกบนชาร์ตบิลบอร์ดฮอต 100 และขึ้นอันดับหนึ่งบนชาร์ตเมนสตรีมท็อป 40 ซึ่งทิมเบอร์เลกเป็นศิลปินชายที่มีเพลงอันดับหนึ่งและอยู่ในสิบอันดับแรกมากที่สุด
== การผลิตและออกจำหน่าย ==
น็อตอะแบดธิง ประพันธ์คำร้องโดย จัสติน ทิมเบอร์เลก ทิโมที "ทิมบาแลนด์" มอสลีย์ เจโรม "เจ-ร็อก" ฮาร์มอน และเจมส์ ฟอนต์เลรอย ผลิตโดยทิมบาแลนด์ ทิมเบอร์เลค, และฮาร์มอน ทิมเบอร์เลคได้เรียบเรียงและผลิตด้วยนักร้องของเขา ซึ่งถูกบันทึกเสียงไว้ที่ Larabee Studios ในน็อธฮอลลีวูด รัฐแคลิฟอร์เนีย ฮาร์มอน จัดคีย์บอร์ดสำหรับเพลงในขณะที่ เอลเลีย ตอีฟส์ และทิมเบอร์เลคเล่นกีตาร์ เพลงได้รับการออกแบบโดย คริส ก็อดเบย์ และมิกซ์โดย จิมมี ดักลาส, ก็อดเบย์ และทิมเบอร์เลค, ด้วยความช่วยเหลือจาก Alejandro Baima ที่ Larabee Studios
เวอร์ชั่น radio edit ของเพลงที่ได้รับการออกจำหน่ายในระบบดิจิตอลในวันที่ 24 กุมภาพันธ์ ค.ศ. 2014 ในออสเตรีย, ฝรั่งเศส, เยอรมนี, อิตาลี, สเปน, สวิตเซอร์แลนด์, สหราชอาณาจักร และสหรัฐอเมริกา
== รายการเพลง ==
ซีดีซิงเกิล
"Not a Bad Thing" (Radio Edit) &nbsp;— 4:26
"TKO" (Black Friday Remix) featuring J. Cole, ASAP Rocky and Pusha T&nbsp;— 4:32
ดิจิตอลดาวน์โหลด
"Not a Bad Thing"&nbsp;— 4:26
== ชาร์ต ==
=== ชาร์ตรายเดือน ===
=== ชาร์ตรายเดือน ===
=== ชาร์ตสิ้นปี ===
== ประวัติการออกจำหน่าย ==
== อ้างอิง ==
เพลงในปี พ.ศ. 2556
ซิงเกิลในปี พ.ศ. 2557
เพลงของจัสติน ทิมเบอร์เลก
เพลงที่ประพันธ์คำร้องโดยทิมบาแลนด์
เพลงที่ประพันธ์คำร้องโดยจัสติน ทิมเบอร์เลก
เพลงที่ประพันธ์คำร้องโดยเจอโรม "เจ-รอค" ฮาร์มอน
เพลงที่ประพันธ์คำร้องโดยเจมส์ ฟอนต์เลรอย
ซิงเกิลในสังกัดอาร์ซีเอเรเคิดส์
ซูเปอร์สแมชบราเธอร์ส

ซูเปอร์สแมชบราเธอร์ (Super Smash Bros.) เป็นเกมต่อสู้ พัฒนาโดย HAL Laboratory และจัดจำหน่ายโดยนินเทนโดสำหรับนินเทนโด 64 วางจำหน่ายในญี่ปุ่นวันที่ 21 มกราคม ค.ศ. 1999, 26 เมษายน ค.ศ. 1999 ในอเมริกาเหนือ และในยุโรปวันที่ 19 พฤศจิกายน ค.ศ. 1999 สามารถเล่นได้ทั้งหมด 4 คนและเป็นเกมที่อยู่ในซีรีส์ซูเปอร์สแมชบราเธอร์ส
เกมดังกล่าวประสบความสำเร็จในเชิงพาณิชย์ด้วยยอดจำหน่ายกว่า 4.9 ล้านชุด ซึ่งแบ่งออกเป็น 2.93 ล้านชุดในสหรัฐ และ 1.97 ล้านชุดในญี่ปุ่น
== ตัวละครทั้งหมด ==
มาริโอ จากเกมชุดมาริโอ
ดองกีคอง จากเกมชุดดองกีคอง
ลิงก์ จากเกมชุดดีลีเจนท์ออฟเซลด้า
ซามัส อาราน จากเกมชุดเมทรอยด์
โยชิ จากเกมชุดมาริโอ และ โยชิ
เคอร์บี จากเกมชุดเคอร์บี้
ฟ็อกซ์ แม็คคลาวด์ จากเกมชุดสตาร์ฟ็อกซ์
พิคาชู จากเกมชุดโปเกมอน
ลุยจิ จากเกมชุดมาริโอ
เนส (ตัวละคร) จากเกมเอิร์ธ บาวด์
กัปตัน ฟอลคอน จากเกมชุดเอฟ-ซีโร
พูริน จากเกมชุดโปเกมอน
== บอสและมินิบอส ==
แกงค์ยอซซี่ - ปรากฏตัวในด่านที่ 2 โดยที่เวลามันหล่นจากแผนที่จะร่วงลงมาเรื่อยๆ
ไจแอนท์ดองกี้คอง - ปรากฏตัวในด่านที่ 6 มีพลังเพิ่มจากดองกี้ธรรมดา 2 เท่า
แกงค์เคอร์บี้ - ปรากฏตัวในด่านที่ 7 จะเป็นตัวตามที่เรามีตัวละครอยู่โดยตัวสุดท้ายจะเป็นเคอร์บี้ธรรมดา
เมตัลมาริโอ - ปรากฏตัวในด่านที่ 9 มาจากซูเปอร์มาริโอ 64 มีพลังป้องกันสูงจะทำให้กำจัดได้ยากขึ้น
ไฟท์ติ้ง โพลีก้อน - ปรากฏตัวหลังโบนัสที่ 3 ตัวละครนี้จะมี 12 รูปแบบโดยออกมาถึง 30 ตัว จึงเหนื่อยในการจัดการ
มาสเตอร์ แฮนด์ - บอสสูงสุดของเกมนี้มีพลัง 300 โดยบอสจะแตกต่างกว่าคือสามารถจัดการอย่างง่ายขึ้นเพราะมีเกจพลัง
==เกมที่อยู่ในซีรีส์เดียวกันและภาคต่อ==
== อ้างอิง ==
== แหล่งข้อมูลอื่น ==
เว็บทางการ
ชุมชนสแมชบราเธอร์ 
วิดีโอเกมข้ามฝั่ง
วิดีโอเกมที่ออกวางจำหน่ายในปี พ.ศ. 2542
ซูเปอร์สแมชบราเธอร์ส
วิดีโอเกมที่พัฒนาขึ้นในประเทศญี่ปุ่น
เกมในการแข่งขันอิเล็กทรอนิกส์สปอร์ต
เกมสำหรับนินเท็นโด 64